**Литература за деца и юноши**

Конспект за докторантски конкурс

1. Същност и особености на литературата за деца и юноши. Подходи при изучаването ѝ. Жанрова картина.
2. Българската литература за деца през Възраждането. Възпитателно-идентификационни модели. Представители и тенденции. Зараждане на периодичния печат.
3. Българската литература за деца след Освобождението.Значение на новите институции за формирането на полето и читателя. Периодичен печат – обхват и функции.
4. Национално и „универсално“в литературата за деца след Освобождението. Тематични вариации в лириката. Особености в развитието на белетристиката.
5. Българската литература за деца и юноши в периода между двете световни войни. Културна ситуация и културни политики.
6. Периодичният печат за деца и юноши през 20-те и 30-те години на ХХ век. Дебати за „детската литература“ в периодичния печат за „възрастни“. Проблемът за литературния канон.
7. Модерни влияния в българската лирика за деца и юноши в периода между двете световни войни. Специфика на поетическите почерци.
8. Развитие на българския роман за деца и юноши в периода между двете световни войни. Жанрови модели, тематични избори, формиране на персонажите.
9. Развитие наприказката и разказа за деца и юноши в периода между двете световни войни. Фантастични образи. Социални интерпретации.
10. Идеологически контрол и културни политики в българската литература за деца и юноши след 1944 г.
11. Периодичният печат за деца и юноши след 1944 г. и въпросът за формирането на читателя. Дебатът за литературата за деца и юноши в периодичния печат за „възрастни“.
12. Приказката и разказът за деца и юноши след 1944 г. Жанрови вариации. Специфика на художествения език. Употреби на смешното и пародийното.
13. Романите за деца и юноши след 1944 г. Жанрова динамика и избор на персонажи. Образите на детето, семейството и обществото.
14. Лириката за деца и юноши след 1956 г. Особености на поетическия език. Функции на метафората и алегорията.
15. Тенденции в българската литература за деца от края на ХХ и началото на ХХI век. Образ, текст, игра.

**Избрана библиография**

Георгиева-Тенева, Огняна. Граждански идеи на българската поезия за деца и юноши (1878–1918). София: Сепа-Информа, 2014.

Георгиева-Тенева, Огняна. Детската литература и раждането на личността. София: ИК „Проф. Петко Венедиков“, 2020.

Данова, Надя. Как е живяна и как е мислена детската възраст от българите (XVII – XIX в.). София: Парадигма, 2023.

Детската литература – литература за деца. Тематичен брой на сп. „Литературата“. 12 / 2002.

Еленков, Иван. Даниела Колева. Детството при социализма: политически, институционални и биографични перспективи. София: Рива, 2010.

Енчев, Младен. Балада за Нангияла: прагматика на смъртта в детската литература. София: Кръгозор, 2018.

Енчев, Младен. Българска литература за деца: интерпретации на текстове. Шумен: УИ „Епископ Константин Преславски“, 1999.

Енчев, Младен. Лего: българска литература за деца след Втората световна война. Шумен: УИ „Епископ Константин Преславски“, 2018.

Костадинова, Ана. Сънят на инфантата. Посоки на антинормативизма в поезията за деца на НРБ. Велико Търново: Фабер, 2017.

Литературата за деца. Тематичен брой на сп. „Литературата“. 17/2016. <https://naum.slav.uni-sofia.bg/sites/default/files/fillpdf/literaturata_17_final.pdf>

Николова, Юлия и др. Поглед към детската литература. Пловдив: УИ „Паисий Хилендарски“, 1990.

Стефанов, Петър, Ана Костадинова. Детска литература 1944–1989. София: Абагар, 2024.

Стефанов, Петър. Детска литература от Възраждането до Втората световна война. Велико Търново: Абагар, 2013.

Стефанов, Петър. От Калитко до Васко Да Гама. Норма и автентизъм в прозата за деца на НРБ. Велико Търново, Абагар, 2022.

Стойчева, Светлана. Литературата за деца – промени в завещаното. София: Сонм, 2014.

Стойчева, Светлана. Приказката в българската литература през XIX век: Опит върху емпирията на приказката. София: Карина – Мариана Тодорова, 2009.

Стойчева, Светлана. Приказките на Николай Райнов – между магиката и декорацията. София: УИ „Св. Климент Охридски“, 1995.

Хранова, Албена. Двете български литератури: Граници на лирическия контекст. Пловдив: УИ „Паисий Хилендарски“, 1992.

Чернокожева, Росица (съст.). Детство и четене. Тематичен брой на сп. „Библиотека“. 3–4/2014.

Янев, Симеон. Българска детско-юношеска проза. София: Отечество, 1987.

Янев, Симеон. Критически прегледи: Погледи върху литераурата за деца и юноши. София: Отечество, 1985.

Съставил доц. д-р Надежда Стоянова